Na osnovu člana 24. Zakona o Vladi Bosansko-podrinjskog kantona Goražde (“Službene novine Bosansko-podrinjskog kantona Goražde”, broj: 5/03), te na osnovu članom 69. Zakona o sportu Bosansko-podrinjskog kantona Goražde (“Službene novine Bosansko-podrinjskog kantona Goražde”, broj: 8/11), Vlada Bosansko-podrinjskog kantona Goražde na svojoj \_\_\_\_\_\_\_-oj redovnoj sjednici, održanoj dana \_\_\_\_\_\_\_\_\_\_\_ 2011. godine, *d o n o s i:*

 **O D L U K U**

o utvrđivanju Kriterija za finansiranje sporta iz javnih sredstava kojima se podstiče obavljanje sportskih djelatnosti na nivou Bosansko - podrinjskog kantona Goražde

**Član 1.**

Ovom Odlukom utvrđuju se Kriteriji za finansiranje sporta iz javnih sredstava kojima se podstiče obavljanje sportskih djelatnosti na nivou Bosansko - podrinjskog kantona Goražde (u daljem tekstu: Kriteriji), osnovna polja finansiranja u sportu, uslovi i postupak za raspodjelu planiranih sredstava, podnošenje izvještaja, a koji se primjenjuju na sve nosioce sportskih djelatnosti na nivou Bosansko - podrinjskog kantona Goražde (u daljem tekstu: Kantona).

**Član 2.**

Pravo na dodjelu finansijsih sredstava iz budžeta Kantona imaju nosioci sportskih djelatnosti na nivou Kantona, a koji doprinose razvoju sporta, i čije je sjedište na nivou Kantona, uz uslov da zadovoljavaju ove Kriterije.

Raspodjela sredstava vrši se na način da se iz ukupne sume sredstava planirane budžetom Kantona za sport, izdvaja iznos od 80% sredstava nosiocima sportskih djelatnosti na nivou Kantona na ime redovnih programa te 20% sredstava nosiocima sportskih djelatnosti na nivou Kantona na ime dodatnih programa, a koji zajedno čine osnovna polje finansiranja sporta na nivou Kantona.

 Svi kantonalni organi uprave dužni su se pridržavati ovih Kriterija prilikom dodjele sredstava nosiocimasportskih djelatnosti na nivou Kantona.

Osim sredstava planiranih u budžetu nadležnog organa Kantona za sport ostali kantonalni organi uprave svojim budžetima mogu finansirati isključivo dodatne programe utvrđene u članu 3. stav 2 Kriterija.

**Član 3.**

**Osnovna polja finansiranja sporta na nivou Kantona**

1. **REDOVNI PROGRAMI**
	1. **Kvalitetni sport (priprema i takmičenje)**
	2. **Kantonalni savezi**
	3. **Školski sport**
	4. **Sportska rekreacija (sport za sve)**
	5. **Sport lica sa invaliditetom**
2. **DODATNI PROGRAMI – (poseban način prijave)**
	1. **Adaptacija, sanacija i izgradnja sportskih objekata**
	2. **Nabavka specifične opreme i rekvizita za sportska udruženja**
	3. **Kup takmičenja**
	4. **Stipendije mladim perspektivnim sportistima**
	5. **Organizacija prigodnih takmičenja i manifestacija**
	6. **Organizacija zvaničnih federalnih i državnih prvenstava**
	7. **Učešće na zvaničnim međunarodnim klupskim takmičenjima**
	8. **Organizacija zvaničnih međunarodnih prvenstava – reprezentativnih**

**Član 4.**

1. **REDOVNI PROGRAMI**
	1. **Kvalitetni sport**

Osnovu za pravljenje godišnjeg finansijskog plana u oblasti kvalitetnog sporta (priprema i takmičenje)predstavljaju kriteriji iz oblasti kvalitetnog sporta.

Da bi mogli koristiti finansijska sredstva iz budžeta Kantona, sportski klubovi iz oblasti kvalitetnog sporta moraju ispuniti slijedeće:

* + 1. ***Opći uslovi***
1. Da je klub registrovan u skladu sa odredbama Zakona o udruženjima i fondacijama FBIH Obrazac RP-1)
2. Da je klub registrovan u skladu sa odredbama Zakona o sportu Kantona

Obrazac RP-1)

1. Da klub ima osiguran prostor za provođenje treninga i održavanje takmičenja. Prilikom predaje zahtijeva za finansiranje prilaže se potvrda o korištenju prostora za provođenje treninga i održavanje takmičenja.(uz Obrazac RP-3).
2. Da je klub uključen u redovni sistem takmičenja granskog saveza. Prilikom predaje zahtjeva za finansiranje prilaže se završni bilten lige, za ekipne sportove. Za pojedinačne sportove, prilažu se završni bilteni s pojedinačnih takmičenja koja ulaze u sistem finansiranja (uz Obrasce: RP-4, RP-5,RP-5/A)
3. Da klub ima najmanje jedno stručno lice (trener) koje ima zakonom predviđene kvalifikacije za rad u sportu. Prilikom predaje zahtjeva uz Obrazac RP-6 prilaže se ugovor o profesionalnom, honorarnom ili volonterskom angažovanju kao i kopija zakonom predviđene diplome.
4. Da klub dostavi sve predviđene obrasce sa svim traženim podacima u prilogu.
	* 1. ***Kriteriji iz oblasti kvalitetnog sporta***

Kriteriji se odnose na sportske klubove koji se nalaze u sistemu kvalitetnog sporta, u skladu sa kojim sportski klubovi stiču pravo finansiranja iz budžeta Kantona namijenjenog za Redovne programe, uz uslov da ispune sve propisane Kriterije.

Osnovni kriteriji sportskih klubova u kvalitetnom sportu:

|  |  |
| --- | --- |
|  | **Kriteriji rangiranja klubova** |
|
| 1. | Rang takmičenja |
| 2. | Postignuti rezultati u protekloj takmičarskoj sezoni |
| 3. | Broj angažovanih stručnih lica (trenera) sa adekvatnim obrazovanjem |
| 4. | Registracija sportskog kluba u Katonu |

Na osnovu broja bodova koji je svaki klub ostvario po kriteriju rangiranje klubova u odnosu sa ukupnim brojem bodova svih rangiranih klubova dobija se koliko procenata pripada svakom klubu po kriteriju rangiranja klubova.

Kriterij rangiranje klubova obračunavaju prema Obrascu Bodovanje 1.

|  |  |
| --- | --- |
|  | **Kriteriji finansiranja klubova** |
|
| 1. | Prevoz, smještaj i ishrane sportista za redovno takmičenje |
| 2. | Stručni rad (honorarni i profesionalni treneri) |
| 3. | Sudije i delegati |
| 4. | Ljekarski pregledi |
| 5. | Sportska opreme |

Na osnovu broja bodova koji je svaki klub ostvario po kriteriju finansiranja klubova u odnosu sa ukupnim brojem bodova svih rangiranih klubova dobija se koliko procenata pripada svakom klubu po kriteriju finansiranja klubova.

Kriterij finansiranje klubova obračunavaju prema Obrascu Bodovanje 2.

Konačna faza u izradi Plana raspodjele sredstava za finansiranje sporta iz javnih sredstava kojima se podstiče obavljanje sportskih djelatnosti na nivou Kantona, kada je riječ o sredstvima za redovno finasiranje programa sportskih klubova, izvodi se na slijedeći način:

Pravi se prosječan procenat za svaki sportski klub, a na osnovu procenata koji su dobijeni po kriteriju rangiranja klubova i na osnovu kriterija finansiranja klubova.

Na osnovu prosječnog procenta iz ova dva parametra, dolazi se do konačnog iznosa u konvertibilnim markama (KM) za svaki sportski klub, uzimajući kao polaznu osnovu ukupnu masu sredstava koja je namijenjena za ovaj segment odnosno redovni program.

 Konačan iznos u konvertibilnim markama (KM) za svaki klub obračunavaju prema Obrascu Bodovanje 3.

**Kriterij rangiranja klubova**

1. **Rang takmičenja**

U **ekipnim sportovima** postoje slijedeći nivoi (rangovi) takmičenja:

* 1. Općinske lige
	2. Kantonalne lige
	3. II liga Federacije
	4. I lige Federacije
	5. Državne lige BiH (Premijer liga)
	6. Regionalna liga

U **pojedinačnim sportovima** postoje slijedeći nivoi (rangovi) takmičenja:

1. Općinsko / kantonalno prvenstvo
2. Federalno prvenstvo
3. Državno prvenstvo

Broj bodova

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ekipni sportovi** | Seniori | Juniori | Kadeti | Pioniri | **Pojedinačni****sportovi** | Seniori | Juniori | Kadeti | Pioniri |
| VI nivo | **10** | 7,0 | 6,0 | 5,0 | III nivo | **8** | 5,6 | 4,8 | 4,0 |
| V nivo | **8** | 5,6 | 4,8 | 4,0 |
| IV nivo | **6** | 4,2 | 3,6 | 3,0 | II nivo | **6** | 4,2 | 3,6 | 3,0 |
| III nivo | **4** | 2,8 | 2,4 | 2,0 |
| II nivo | **3** | 2,1 | 1,8 | 1,5 | I nivo | **3** | 2,1 | 1,8 | 1,5 |
| I nivo | **2** | 1,4 | 1,2 | 1,0 |

Uzima se najveći broj bodova samo za najbolji rezultat neke ekipe za ukupno bodovanje.

Rang takmičenje obračunava se na osnovu obrazaca RP-4 do RP-5/A

1. **Postignuti** rezultati **u protekloj takmičarskoj sezoni**

**-EKIPNI SPORTOVI**

|  |  |  |  |  |  |
| --- | --- | --- | --- | --- | --- |
| Rb | **Ekipni** **sportovi** | **Seniori** | **Juniori /70%/** | **Kadeti /60%/** | **Pioniri /50%/** |
| I mjesto |  I polov. tabele | II polov. tabele | I mjesto |  I polov. tabele | II polov. tabele | I mjesto |  I polov. tabele | II polov. tabele | I mjesto |  I polov. tabele | II polov. tabele |
| 1. | VI nivo | **45** | 40 | 30 | 31,5 | 28,0 | 21,0 | 27,0 | 24,0 | 18,0 | 22,5 | 20,0 | 15,0 |
| 2. | V nivo | **40** | 30 | 25 | 28,0 | 21,0 | 17,5 | 24,0 | 18,0 | 15,0 | 20,0 | 15,0 | 12,5 |
| 3. | IV nivo | **30** | 25 | 20 | 21,0 | 17,5 | 14,0 | 18,0 | 15,0 | 12,0 | 15,0 | 12,5 | 10,0 |
| 4. | III nivo | **25** | 20 | 15 | 17,5 | 14,0 | 10,5 | 15,0 | 12,0 | 9,0 | 12,5 | 10,0 | 7,5 |
| 5. | II nivo | **20** | 15 | 10 | 14,0 | 10,5 | 7,0 | 12,0 | 9,0 | 6,0 | 10,0 | 7,5 | 5,0 |
| 6. | I nivo | **15** | 10 | 7 | 10,5 | 7,0 | 4,9 | 9,0 | 6,0 | 4,2 | 7,5 | 5,0 | 3,5 |
| Osvojena titula ekipnog prvaka u prošlosti (seniori-juniori) | **+ 5 bodova** |

Za bodovanje kluba uzima se najveći broj bodova (samo najbolji rezultat) neke ekipe za ukupno bodovanje.

* **POJEDINAČNI SPORTOVI**

|  |  |  |  |  |  |
| --- | --- | --- | --- | --- | --- |
| Rb | **Ekipni** **sportovi** | **Seniori** | **Juniori 70%** | **Kadeti 60%** | **Pioniri 50%** |
| 5 i više medalja | 3-4medalje | 1-2 Medalje | 5 i više medalja | 3-4medalje | 1-2 medalje | 5 i više medalja | 3-4medalje | 1-2 medalje | 5 i više medalja | 3-4medalje | 1-2 medalje |
| 1. | III nivo | **45** | 40 | 30 | 31,5 | 28,0 | 21,0 | 27,0 | 24,0 | 18,0 | 22,5 | 20,0 | 15,0 |
| 2. | II nivo | **30** | 25 | 20 | 21,0 | 17,5 | 14,0 | 18,0 | 15,0 | 12,0 | 15,0 | 12,5 | 10,0 |
| 3. | I nivo | **20** | 15 | 10 | 14,0 | 10,5 | 7,0 | 12,0 | 9,0 | 6,0 | 10,0 | 7,5 | 5,0 |
| Medalja sa zvaničnih međunarodnih takmičenja u predhodnoj takmičarskoj sezoni za seniore | **+ 5 bodova** |

Za bodovanje kluba uzima se najveći broj bodova (samo najbolji rezultat).

Postignuti rezultati u protekloj takmičarskoj sezoni obračunavaju se na osnovu Obrasca RP-4 do RP-5/A.

1. **Broj angažovanih stručnih lica (trenera) sa adekvatnim obrazovanjem**

Tabela bodovanja:

|  |  |  |
| --- | --- | --- |
| Rb | **Broj trenera** | **Bodovi** |
| 1. | ***4 i više trenera*** | **10** |
| 2 | ***3 trenera*** | **5** |
| 3. | ***2 trener*** | **2** |

 Broj angažovanih stručnih lica (trenera) sa adekvatnim obrazovanje obračunava se na osnovu Obrasca RP-6.

1. **\*Registracija sportskog kluba u Kantonu**

|  |  |  |
| --- | --- | --- |
| ***Rb*** | ***Kriterij*** | ***Maksimalan******broj bodova*** |
| 1. | Klubovi registrovani prije 13 i godina | **10** |
| 2. | Klubovi od 9 do 12 godina registracije | **8** |
| 3. | Klubovi od 5 do 8  | **5** |
| 4. | Klubovi od 2 do 4 godine tradicije | **3** |

\*Pod registracijom u ovom smislu se podrazumijeva registracija u skladu sa Zakonom o udruženjim i fondacijama FBiH.

Registracija sportskog kluba u Kantonu obračunava se na osnovu Obrasca RP-1.

**Kriteriji finansiranja klubova**

1. **Prevoz, smještaj i ishrana sportista za redovno takmičenje**

Prevoz:

1. Priznaje se devet 9 bodova po pređenom kilometru po jednom sportisti;
2. Broj sportista u ekipnim sportovima koji se obračunava na osnovu broja igrača koji nastupa na terenu u prvoj postavi;
3. Broj sportista u pojedinačnim sportovima obračunava se na osnovu broja učesnika na takmičenju u prošloj sezoni (općinska / kantonalna, federalna i državna prvenstva).

Troškovi smještaja i ishrane:

1. Za smještaj i ishrane na putu priznaje se 3.000 bodova za takmičenje udaljeno 300 i više km od sjedišta kluba;
2. Za troškove ishrane na putu priznaje se 1.000 bodova za takmičenje udaljeno 150 – 299 km od sjedišta kluba.

Prevoza, smještaj i ishrane obračunava se na osnovu dostavljenih podataka u Obrascima RP-4 do RP-5/A.

1. **Stručni rad (honorarni i profesionalni treneri)**

 Zavisno od nivoa takmičenja i uzrasne kategorije s kojom treneri rade, priznaje se slijedeći fond časova (sedmično i godišnje):

SENIORI

|  |  |  |  |  |  |  |  |
| --- | --- | --- | --- | --- | --- | --- | --- |
| Rb | Nivo / rang takmičenja**EKIPNI SPORTOVI** | VI nivo | V nivo | IV nivo | III nivo | II nivo | I nivo |
| 1. |  Broj treninga sedmično | 8 | 7 | 5 | 4 | 3 | 2 |
| 2. |  Broj časova sedmično | 12 | 10,5 | 7,5 | 6 | 4,5 | 3 |
| 3. |  Broj sedmica u godini | 45 | 40 | 35 | 30 | 25 | 20 |
| 4. |  Broj treninga godišnje | 360 | 280 | 175 | 120 | 75 | 40 |
| 5. |  Broj časova godišnje | **540** | **420** | **262,5** | **180** | **112,5** | **60** |
| 6. |  Broj bodova po jednom času | 350 | 350 | 350 | 350 | 350 | 350 |
| 7. |  Iznos u bodovima godišnje | **189.000** | **147.000** | **91.875** | **63.000** | **38.375** | **21.000** |
| Rb | Nivo / rang takmičenja**POJEDINAČNI SP.** | III nivo | II nivo | I nivo |
| 1. |  Broj treninga sedmično | 8 | 5 | 3 |
| 2. |  Broj časova sedmično | 12 | 7,5 | 4,5 |
| 3. |  Broj sedmica u godini | 45 | 35 | 25 |
| 4. |  Broj treninga godišnje | 360 | 175 | 75 |
| 5. |  Broj časova godišnje | **540** | **262,5** | **112,5** |
| 6. |  Broj bodova po jednom času | 350 | 350 | 350 |
| 7. |  Iznos u bodovima godišnje | **189.000** | **91.875** | **38.375** |

MLAĐI UZRASTI – JUNIORI, KADETI, PIONIRI

|  |  |  |  |  |
| --- | --- | --- | --- | --- |
| Rb | Nivo / rang takmičenja | JUNIORI | KADETI | PIONIRI |
| 1. |  Broj treninga sedmično | 4 | 3 | 3 |
| 2. |  Broj časova sedmično | 6 | 4,5 | 4,5 |
| 3. |  Broj sedmično u godini | 30 | 25 | 25 |
| 4. |  Broj treninga godišnje | 120 | 75 | 75 |
| 5. |  Broj časova godišnje | **180** | **112,5** | **112,5** |
| 6. |  Broj bodova po jednom času | 350 | 350 | 350 |
| 7. |  Iznos u bodovima godišnje | **63.000** | **38.375** | **38.375** |

Za svaku uzrasnu kategoriju boduje se rad samo jednog trenera po ekipi koja se nalazi u redovnom sistemu takmičenja. Zakonom predviđeni slijedećim uslovima za trenera:

* Da ima visoku ili višu stručnu školsku spremu iz oblasti tjelesnog odgoja i sporta, ili
* Da imaju visoku, višu ili srednju školsku spremu iz drugih oblasti i licencu za rad u oblasti sporta, ili
* Da imaju status vrhunskog sportiste s diplomom za rad u oblasti sporta.
* Da ima potpisan ugovor o radu (profesionlni, honorarni ili volonterski) između kluba i trenera.

 Da bi seniorski trener u pojedinačnim sportovima bio bodovan u III nivou (rangu) neophodno je da ekipa ima osvojenu medalju na seniorskom državnom prvenstvu.

 Vrijednost boda za trenere po jednom času iznosi 350 bodova za sve nivoe takmičenja i sve uzrasne kategorije.

Sportski klubovi dostavljaju potrebe za trenere na Obrascu RP-6.

1. ***Ssudije i delegati***

 Sportskim klubovima u redovnom sistemu takmičenja mogu se osiguravati sredstva za sudije i delegate za zvanična takmičenja na osnovu broja kola lige ili broja zvaničnih pojedinačnih takmičenja koja klubovi organizuju.

Sudije i delegati rade se na osnovu dole navedenih parametara.

|  |  |  |  |  |  |  |  |
| --- | --- | --- | --- | --- | --- | --- | --- |
| rb | Sudijei delegati | VI nivo | V nivo | IV nivo | III nivo | II nivo | I nivo |
| bodovi | bodovi | bodovi | bodovi | bodovi | bodovi |
|  | **Ekipni sportovi** |  |  |  |  |  |  |
| 1. | SENIORI –**.** | 20.000 | 15.000 | 10.000 | 7.500 | 5.000 | 3.000 |
| 2. | JUNIORI | 5.000 |  |
| 3. | KADETI | 4.000 |
| 4. | PIONIRI | 3.000 |
|  |  | III nivo | II nivo | I nivo |
|  | **Pojedinačni sportovi** |  |  |  |
| 1. | SVI UZRASTI | 40.000 | 30.000 | 20.000 |

Sportski klubovi dostavljaju potrebe za korištenje sredstva za sudije i delegate na Obrascu RP-7.

1. ***Ljekarski pregledi***

Sportskim klubovima u redovnom sistemu takmičenja mogu se osigurati sredstva za ljekarskih pregleda. Obračun sredstava za ljekarske preglede u ekipnim sportovima radi se na osnovu broja igrača koji se nalaze u zapisniku utakmice u svakom ekipnom sportu (rukomet – 14, košarka 12, odbojka 12…), koji se pomnoži sa dva (2) pregleda godišnje. U pojedinačnim sportovima priznaje se broj sportista koji su nastupili na II stepenu takmičenja (federalna prvenstva). Ako postoji samo jedan stepen takmičenja onda se računa broj sportista koji je nastupio na državnom prvenstvu (na osnovu podataka iz Obrasca RP-5). U obračunavanju ljekarskih pregleda priznaju se dva ljekarska pregleda u godini po jednom sportisti.

Broj bodova po jednom ljekarskom pregledu iznosi 1000.

Sportski klubovi dostavljaju svoje potrebe za korištenjem sredstava za ljekarske preglede na Obrascu RP-8.

1. ***Sportska oprema***

 Sportskim klubovima u redovnom sistemu takmičenja mogu se osigurati sredstva za t sportsku opremu seniorske ekipe.

Obračun sredstava za sportsku opremu u ekipnim sportovima radi se na osnovu broja igrača u zapisniku utakmice.

U pojedinačnim sportovima priznaje se broj sportista koji su nastupili u II stepenu takmičenja (federalna prvenstva). Ako postoji samo jedan stepen takmičenja onda se računa broj sportista koji je nastupio na državnom prvenstvu (na osnovu podataka iz Obrasca RP-5)Maksimalan broj opreme u pojedinačnim sportovima jeste 15 kompleta za seniore. U slučaju da je nastupio manji broj takmičara, obračunava se stvarni broj takmičara koji su nastupili na zvaničnim takmičenjima tako da je broj bodova po jednom takmičaru 400.

Sveukupan broj bodova za sportsku opremu seniora iznosi 6.000 bodova Sportski klubovi dostavljaju svoje potrebe za korištenjem sredstava za nabavku sportske opreme na Obrascu RP-9.

* 1. **Tehničko funkcionisanje Kantonalni savezi**
		1. ***Opći uslovi***
1. Da je savez registrovan u skladu sa odredbama Zakona o udruženjima i fondacijama FBIH Obrazac RP-1.
2. Da je savez registrovan u skladu sa odredbama Zakona o sportu Kantona

Obrazac RP-1.

1. Da savez dostavi sve predviđeni obrasce, sa svim traženim podacima u prilogu.
	* 1. **Sportski saveza Kantona**

Sportski savez Kantona predaje program iz svog djelokruga rada. U program se navode osnovni podaci o aktivnostima sportskog saveza Kantona, zakup termina za klubove i potrebna sredstva za realizaciju navedenih programa, kao i prijedlog sredstava za tehničko funkcionisanje saveza (režijski troškovi, materijalni troškovi, plate i honorari i dr.).

Program se predaje na Obrascu RP-10. Uz obrazac se dostavljaju i svi ostali materijali značajni za predviđene aktivnosti.

Iznos sredstava za sportski savez zavisi od:

* ukupne sume sredstava planirane budžetom Kantona za sport;
* kompletnosti priložene dokumentacije;
* broja programa koje sportski savez Kantona planira da realizuje;
* visine vanbudžetskih sredstava koja obezbjeđuje podnosilac programa.
	+ 1. **Kantonalni granski savez**

 Kantonalni granski savezi predaju programe iz svog djelokruga rada. U programu se navode osnovni podaci o aktivnostima Kantonalnog granskog saveza i sredstva za realizaciju navedenih programa, kao i prijedlog sredstava za tehničko funkcionisanje saveza (režijski troškovi, materijalni troškovi.).

Program se predaje na Obrascu RP-10. Uz obrazac se dostavljaju i svi ostali materijali značajni za predviđene aktivnosti.

Iznos sredstava za granske saveze zavisi od:

* ukupne sume sredstava planirane budžetom Kantona za sport
* kompletnosti priložene dokumentacije;
* broja programa koje granski savez planira da realizuje;
* visine vanbudžetskih sredstava koja obezbjeđuje podnosilac programa.
	1. **Školski sport**

Aktiv nastavnika tjelesnog i zdravstvenog odgoja Kantona predaje programe aktivnosti iz oblasti školskog sporta sa osnovnim podacima o organizaciji takmičenja i finansijskim pokazateljima (prihodi i rashodi).

Programi se predaju na Obrascu RP-11. U prilogu se dostavljaju ostali materijali koji su značajni za taj program.

Iznos sredstava za svaki pojedinačni program zavisi od:

* ukupne sume sredstava planirane budžetom Kantona za sport
* broja programa koji konkurišu u oblasti školskog sporta;
* visine vanbudžetskih sredstava koja obezbjeđuje podnosilac programa.
	1. **Sportska rekreacija (Sport za sve)**

Registrovana sportska udruženja - klubovi sportske rekreacije predaju programe za rekreativne sportske aktivnosti djece, omladine i odraslih građana, sa osnovnim podacima o organizaciji i finansijskim pokazateljima (prihodi i rashodi).

* + 1. ***Opći uslovi***
1. Da je klub registrovan u skladu sa odredbama Zakona o udruženjima i fondacijama FBIH Obrazac RP-1.
2. Da je klub registrovan u skladu sa odredbama Zakona o sportu Kantona

Obrazac RP-1.

1. Da klub ima najmanje jedno stručno lice (trener) koje ima zakonom predviđene kvalifikacije za rad u sportu. Prilikom predaje zahtjeva uz Obrazac RP-6 prilaže se ugovor o profesionalnom, honorarnom ili volonterskom angažovanju kao i kopija zakonom predviđene diplome.
2. Da klub dostavi sve predviđene obrasce sa svim traženim podacima u prilogu.

Program se predaje na Obrascu RP-12. U prilogu se dostavljaju ostali materijali koji su značajni za taj program.

Iznos sredstava za svaki pojedinačni program zavisi od:

* ukupne sume sredstava planirane budžetom Kantona za sport
* kompletnosti priložene dokumentacije;
* od broja učesnika (ekipa i pojedinaca);
* visine vanbudžetskih sredstava koja obezbjeđuje podnosilac programa.
	1. **Sport lica sa invaliditetom**

Registrovani sportski klubovi iz oblasti sporta lica sa invaliditetom podnose programe za provođenje sportskih aktivnosti lica sa invaliditetom, sa osnovnim podacima o programu i finansijskim pokazateljima (prihodi i rashodi).

* + 1. ***Opći uslovi***
1. Da je klub registrovan u skladu sa odredbama Zakona o udruženjima i fondacijama FBIH Obrazac RP-1.
2. Da je klub registrovan u skladu sa odredbama Zakona o sportu Kantona

 Obrazac RP-1.

1. Da klub ima osiguran prostor za provođenje treninga i održavanje takmičenja. Prilikom predaje zahtjeva za sredstva prilaže se Potvrda o korištenju prostora za provođenje treninga i održavanje takmičenja.(uz Obrazac RP-3).
2. Da klub ima najmanje jedno stručno lice (trener) koje ima zakonom predviđene kvalifikacije za rad u sportu. Prilikom predaje zahtjeva uz Obrazac RP-6 prilaže se ugovor o profesionalnom, honorarnom ili volonterskom angažovanju kao i kopija zakonom predviđene diplome..
3. Da klub dostavi sve predviđene obrasce sa svim traženim podacima u prilogu.

Program se predaje na Obrascu RP-13. U prilogu se dostavljaju ostali materijali koji su značajni za taj program.

Iznos sredstava za svaki pojedinačni program zavisi od:

* ukupno raspoloživih sredstava za namijenjenih bedžetom Kantopna za sport;
* broja programa koji konkurišu u oblasti školskog sporta;
* kompletnosti priložene dokumentacije;
* broja učesnika (ekipa i pojedinaca);
* visine vanbudžetskih sredstava koja obezbjeđuje podnosilac programa.

***Odobrena sredstva za redovne programe definisane tačkom 1.1. dostavljaju se direktno korisnicima na njihov tekući račun u mjesečnim ratama u onoj dinamici koju odredi davalac sredstava u skladu sa punjenjem budžeta Kantona.***

***Odobrena sredstva za redovne programe definisane tačkom 1.2., 1.3., 1.4. te 1.5. dostavljaju se direktno korisnicima na njihov tekući račun u jednokratnom iznosu kada to odredi davalac sredstava u skladu sa punjenjem budžeta Kantona.***

1. **DODATNI PROGRAMI – (poseban način prijave)**
	1. **Adaptacija, sanacija i izgradnja sportskih objekata**

 Registrovane sportske organizacije, obrazovne ustanove, mjesne zajednice mogu predati program za adaptaciju, sanaciju ili izgradnju sportskih objekata.

Program se predaje na Obrascu DP-3. U prilogu se obavezno mora dostaviti: 1. Predračun, 2. Vlasnički list, 3. Ugovor o zajedničkom ulaganju (ako sportska organizacija nije vlasnik sportskog objekta), kao i svi ostali materijali značajni za taj program.

Iznos sredstava za svaki pojedinačni program zavisi od:

* ukupne sume sredstava planirane budžetom Kantona za sport
* broja programa koji konkurišu u području adaptacije, sanacije i izgradnje;
* kompletnosti priložene dokumentacije;
* ekonomske opravdanosti ulaganja u predloženi program;
* broja korisnika navedenog objekta nakon sanacije, adaptacije ili izgradnje;
* visine vanbudžetskih sredstava koja obezbjeđuje podnosilac programa.
	1. **Nabavka specifične opreme i rekvizita za sportske klubove**

Registrovani sportski klubovi mogu predati program usmjeren za nabavke specifične opreme i rekvizita koji se koriste za takmičenja i treninge (lopte, golovi, koševi, strunjače, gimnastičke sprave, atletske sprave…).

* + 1. ***Opći uslovi***
1. Da je klub registrovan u skladu sa odredbama Zakona o udruženjima i fondacijama FBIH Obrazac DP-1.
2. Da je klub registrovan u skladu sa odredbama Zakona o sportu Kantona

 Obrazac DP-1

1. Da klub ima osiguran prostor za trening i održavanje takmičenja. Prilikom predaje zahtjeva za prilaže se Potvrda o korištenju prostora za trening i održavanje takmičenja (uz Obrazac RP-3).
2. Da klub dostavi sve predviđene materijale na obrascu sa svim traženim podacima u prilogu.

Program se predaje na Obrascu DP-4. U prilogu se dostavljaju ostali materijali koji su značajni za nabavku specifične opreme i rekvizita.

Iznos sredstava za svaki pojedinačni program zavisi od:

* ukupne sume sredstava planirane budžetom Kantona za sport
* broja programa koji konkurišu u području nabavka specifične opreme i rekvizita;
* kompletnosti priložene dokumentacije;
* ekonomske opravdanosti ulaganja u specifičnu opremu i rekvizite;
* broja korisnika specifične opreme i rekvizita;
* visine vanbudžetskih sredstava koja obezbjeđuje podnosilac programa.
	1. **Kup takmičenja**

 Registrovan sportski klubovi predaju zahtjev za kup takmičenja u roku od deset (10) dana po završetku kup takmičenja u toku godine.

* + 1. ***Opći uslovi***
1. Da je klub registrovan u skladu sa odredbama Zakona o udruženjima i fondacijama FBIH Obrazac DP-1.
2. Da je klub registrovan u skladu sa odredbama Zakona o sportu Kantona Obrazac DP-1.

Program se predaje na Obrascu DP-5. U prilogu se dostavljaju ostali materijali koji su značajni za kup takmičenje.

Iznos sredstava za svaki pojedinačni program zavisi od:

* ukupne sume sredstava planirane budžetom Kantona za sport
* broja programa koji konkurišu u području kup takmičenja;
* kompletnosti priložene dokumentacije;
* visine vanbudžetskih sredstava koja obezbjeđuje podnosilac programa.
	1. **Stipendije mladim perspektivnim sportistima**
		1. ***Opći uslovi***
1. Da je klub registrovan u skladu sa odredbama Zakona o udruženjima i fondacijama FBIH Obrazac DP-1.
2. Da je klub registrovan u skladu sa odredbama Zakona o sportu Kantona

Obrazac DP-1.

Registrovani sportski klubovi predaju i spisak kandidata za dobijanje stipendije mladim perspektivnim sportistima u rokovima koje propiše nadležni organ. Maksimalan broj predloženih kandidata po jednom klubu jeste tri (3). Stipendiju mogu primati mladi sportisti od 15 do 20 godina.

Program se predaje na Obrascu DP-6. U prilogu se dostavljaju ostali potrebni materijali (bilteni s rezultatima sa domaćih i međunarodnih takmičenja, kopije diploma, kopija gdje je vidljiv datum rođenja)

Iznos pojedinačne stipendije zavisi od slijedećeg:

* ukupne sume sredstava planirane budžetom Kantona za sport
* broja dodijeljenih stipendija za narednu godinu;
* kompletnosti priložene dokumentacije;
* vrijednosti postignutih rezultata na međunarodnim takmičenjima;
* vrijednosti postignutih rezultata na domaćim takmičenjima.

 Odobrena sredstva se dostavljaju sportskim klubovima, na njihov tekući račun, a oni su dužni prebaciti sredstva sportistima.

* 1. **Organizacija prigodnih takmičenja i manifestacija**

 Registrovani sportski klubovi predaju program prigodnih takmičenja i manifestacija.

Program se predaje na Obrascu DP-7. U prilogu se dostavljaju ostali materijali koji su značajni za organizaciju prigodnih takmičenja i manifestacija.

* + 1. ***Opći uslovi***
1. Da je klub registrovan u skladu sa odredbama Zakona o udruženjima i fondacijama FBIH Obrazac DP-1.
2. Da je klub registrovan u skladu sa odredbama Zakona o sportu Kantona

 Obrazac DP-1.

 Iznos sredstava za svaki pojedinačni program zavisi od:

* ukupne sume sredstava planirane budžetom Kantona za sport
* broja programa koji konkurišu u području prigodnih takmičenja i manifestacija;
* kompletnosti priložene dokumentacije;
* društvenog značaja organizacije prigodnog takmičenja ili manifestacije (broj učesnika, broj gledalaca, broj do sada održanih manifestacija…)
* visine vanbudžetskih sredstava koja obezbjeđuje podnosilac programa.
	1. **Organizacija zvaničnih federalnih i državnih prvenstava**

Registrovani sportski klub predaju program zvaničnih federalnih i državnih prvenstava.

* + 1. ***Opći uslovi***
1. Da je klub registrovan u skladu sa odredbama Zakona o udruženjima i fondacijama FBIH Obrazac DP-1
2. Da je klub registrovan u skladu sa odredbama Zakona o sportu Kantona

Obrazac DP-1

 Program se predaje na Obrascu DP-8. U prilogu se dostavljaju ostali materijali koji su značajni za organizaciju zvaničnih federalnih i državnih prvenstava.

Iznos sredstava za svaki pojedinačni program zavisi od:

* ukupne sume sredstava planirane budžetom Kantona za sport
* broja programa koji konkurišu u području organizacije zvaničnih federalnih i državnih prvenstava;
* kompletnosti priložene dokumentacije i kvalitet dostavljenog programa
* društvenog značaja organizacije zvaničnih federalnih i državnih prvenstava (broj učesnika, broj učesnika kluba organizatora, broj gledalaca…)

 -visine vanbudžetskih sredstava koja obezbjeđuje podnosilac programa.

* 1. **Učešće na zvaničnim međunarodnim klupskim takmičenjima**

 Registrovani sportski klubovi mogu do predviđenog roka predati program za učešće svojih ekipa na zvaničnim međunarodnim klupskim takmičenja, za koja su ostvarili pravo nastupa na osnovu postignutih rezultata u državnim ligama.

* + 1. ***Opći uslovi***
1. Da je klub registrovan u skladu sa odredbama Zakona o udruženjima i fondacijama FBIH Obrazac DP-1
2. Da je klub registrovan u skladu sa odredbama Zakona o sportu Kantona

 Obrazac DP-1

Program se predaje na Obrascu DP-9, U prilogu se dostavljaju ostali materijali koji su značajni za organizaciju zvaničnih međunarodnih klupskih takmičenja.

Iznos sredstava za svaki pojedinačni program zavisi od:

* ukupne sume sredstava planirane budžetom Kantona za sport;
* broja programa koji konkurišu u području organizacije zvaničnih međunarodnih klupskih takmičenja;
* kompletnosti priložene dokumentacije;
* društvenog značaja učešća u zvaničnim međunarodnim klupskim takmičenjima (broj utakmica, potrebna sredstva…)
* visine ostalih sredstava koja obezbjeđuje podnosilac programa.
	1. **Organizacija zvaničnih takmičenja reprezentativnih selekcija BiH**

 Registrovani sportski klubovi i granski savezi Kantona mogu u toku godine predati program za organizacije zvaničnih takmičenja reprezentativnih selekcija BiH. Program se dostavlja najkasnije 30 dana prije početka organizacije zvaničnog takmičenja reprezentativnih selekcija BiH. Uz program je obavezno priložiti zakonom predviđene saglasnosti nadležnog organa za sport, kao i odluku nadležnog državnog granskog saveza o dodijeli tehničke organizacije sportskom klubu ili granskom savezu Kantona.

* + 1. ***Opći uslovi***
1. Da je klub ili granski savez Kantona registrovan u skladu sa odredbama Zakona o udruženjima i fondacijama FBIH Obrazac DP-1.
2. Da je klub ili granski savez Kantona registrovan u skladu sa odredbama Zakona o sportu Kantona Obrazac DP-1.

Program se predaje na Obrascu DP-10. U prilogu se dostavljaju ostali materijali koji su značajni za organizaciju zvaničnih međunarodnih klupskih takmičenja.

Iznos sredstava za svaki pojedinačni program zavisi od:

* ukupne sume sredstava planirane budžetom Kantona za sport;
* broja programa koji konkurišu u području organizacije zvaničnih međunarodnih prvenstava;
* kompletnosti priložene dokumentacije;
* kvaliteta priloženog elaborata o organizaciji takmičenja;
* društvenog značaja organizacije zvaničnih međunarodnih klupskih takmičenja (broj učesnika, potrebna sredstva…)
* visine ostalih sredstava koje obezbjeđuje podnosilac programa.

***Odobrena sredstva za Posebne programe dostavljaju se direktno sportskim klubovima na njihov tekući račun, u jednokratnom iznosu.***

**Član 4.**

**Zajedničke odredbe**

Svi nosioci sportskih djelatnosti na nivou Kantona prilikom podnošenja zahtijeva na ime redovnih i dodatnih programa obavezni su dostaviti popunjen obrazac RP-DP-0 koji se odnosi na finsnsijski plan prihoda i rashoda za godinu u kojoj se traže sredstva.

Svi nosioci sportskih djelatnosti na nivou Kantona prilikom podnošenja zahtjeva na ime redovnih i dodatnih programa obavezni su u cijelosti popuniti obrasce s tim da oni dijelovi obrazaca koji nisu popunjeni neće biti bodovani,kao ni obrasci koji nisu dostavljeni.

**Rokovi za predaju zahtijeva za budžetska sredstva – redovni programi**

 Rok za predaju zahtijeva za budžetska sredstva koja su namijenjena sportu za sve nosioce sportskih djelatnosti na nivou Kantona na ime redovnih programa je 31.12. tekuće godine za narednu godinu.

Nadležni organ uprave Kantona za sport dužan je da blagovremeno obavijesti sve potencijalne nosioce sportskih djelatnosti na nivou Kantona na ime redovnih programa, o načinu dodjele budžetskih sredstava, rokovima predaje potrebne dokumentacije, kao i o potrebnim uslovima da bi se mogla dobiti budžetska sredstva za narednu godinu.

**Rokovi za predaju zahtjeva za budžetska sredstva – posebni programi**

Rok za predaju zahtjeva za budžetska sredstva koja su namijenjena sportu za sve nosioce sportskih djelatnosti na nivou Kantona na ime posebnih programa je od 01.01 od 31.12.. tekuće godine.

Nadležni organ uprave Kantona za sport dužan je da blagovremeno obavijesti sve potencijalne nosioce sportskih djelatnosti na nivou Kantona na ime posebnih programa, o načinu dodjele budžetskih sredstava, rokovima predaje potrebne dokumentacije, kao i o potrebnim uslovima da bi se mogla dobiti budžetska sredstva za narednu godinu.

**Član 5.**

**Postupak**

Nadležni organ uprave Kantona za sport formira Komisiju, koja vrši ocjenu i odabir predloženih redovnih programa na osnovu obračunavanja svih kriterija.

Komisija predlaže Nadležnom organu uprave Kantona za sport Plan raspodjele sredstava za finansiranje sporta iz javnih sredstava kojima se podstiče obavljanje sportskih djelatnosti na nivou Kantona.

 Plan raspodjele sredstava za finansiranje sporta iz javnih sredstava kojima se podstiče obavljanje sportskih djelatnosti na nivou Kantona na prijedlog nadležni organ uprave Kantona za sport utvrđuje Vlada Kantona.

Nakon utvrđenog Plan raspodjele sredstava za finansiranje sporta iz javnih sredstava kojima se podstiče obavljanje sportskih djelatnosti na nivou Kantona od strane Vlade Kantona ostavlja se mogućnost prava na prigovor do konačnog donošenja Plana raspodjele sredstava za finansiranje sporta iz javnih sredstava kojima se podstiče obavljenje sportskih djelatnosti na nivou Kantona koji donosi Vlada Kantona.

Međusobna prava i obaveze organa uprave Kantona za sport (davaoc sredstava) i nosioca sportske djelatnosti na nivou Kantona na ime redovnih programa (korisnik sredstava) uređuju se posebnim ugovorom, na koji saglasnost daje Vlada Kantona, s tim da uplatu budžetskih sredstava vrši Nadležni organ uprave Kantona za finansije.

 Međusobna prava i obaveze organa uprave Kantona (davaoc sredstava) i nosioca sportske djelatnosti na nivou Kantona na ime dodatnih programa (korisnik sredstava) uređuje se posebnim Odlukama Vlade Kantona, s tim da uplatu budžetskih sredstava vrši nadležni organ uprave Kantona za finansije.

**Član 6.**

**Podnošenje izvještaja**

Korisnik sredstava, dužan je Nadležnom organu uprave Kantona za sport dostaviti izvještaje o namjenskom utrošku sredstava na način i u rokovima koji će se definisati ugovorom. Izvještaj se predaje na Obrascu RP- 2 i DP- 2. Uz obrazac se dostavljaju i svi ostali materijali značajni za izvještaj.

Nadležnom organu uprave Kantona za sport odnosno Kantonalni organ uprave koji je davaoc sredstava neposredno i na drugi način prati realizaciju programa i kontrolu utroška sredstava dodjeljenih korisnicima.

Nosioci sportskih djelatnosti na nivou Kantona kao korisnik koji ne postupi po odredbi stava 1. ovog člana ne može ostvariti pravo za dodjelu sredstava za narednu godinu po bilo kom osnovu.

 **Član 7.**

 Sastavni dio Kriterija su Obrasci RP-DP-0, RP-1 do RP-13, DP-1 do DP-10, Bodovanje -1 do Bodovanje -3.

**Član 8.**

Ova Odluka stupa na snagu danom objavljivanja na službenoj ploči Kantona, a naknadno će se objaviti u „Službenim novinama Bosansko-podrinjskog kantona Goražde“.

###  *VLADA*

***BOSANSKO-PODRINJSKOG******P R E M I J E R***

###  *KANTONA GORAŽDE Emir Frašto*

*Broj: 03-14-1968/11*

*02.12..2011. godine*

 *G o r a ž d e*